તાપી જિલ્લા એલસીબી- પીઆઈ એન.જે,બિરાડે અને સ્ટાફના જવાનો તા.5 જુલાઈ નારોજ વાલોડ વિસ્તારમાં પેટ્રોલિંગમાં હતા.તે સમયે હેડ કોન્સટેબલ ઉત્તમભાઈ ખંડુભાઈને બાતમી મળી હતી કે તાપી જિલ્લાના વાલોડના પુલફળિયા વિસ્તારમાં સોસિયલ મીડિયા મારફત વોટ્સઅપ ગ્રૂપ બનાવી જુગાર રમાડવામાં આવી રહ્યો હોવાની બાતમી મળી હતી. પોલીસે બાતમી આધારે દરોડા પાડતા જુગાર રમાડવાનું સૌથી મોટું રેકેટ ઝડપી પાડવામાં સફળતા મળી હતી. પુલફળિયામાં રેડ કરતાં જેમાં શાહીદ શકીલ શેખ (રહે,ઈદગાહ ફળિયું-વાલોડ) ને પકડી પાડી પૂછપરછ કરતા તેના પાસેથી મળી આવેલ એક મોબાઈલ ફોનમાં વોટસઅપ ગૃપ બનાવી કલ્યાણ બજાર,મિલન બજાર તથા ટાઇમ બજાર ના મુંબઈથી નીકળતા અંકો ઉપર પૈસા વતી લગાઈ લઇ હારજીતનો જુગાર રમાડતો હોવાનું પોલીસ તપાસમાં બાહર આવ્યું હતું,જયારે વરલી મટકાનો જુગાર રમાડવા માટે સિકંદર ગુલામ શેખ (રહે,ગોલીબાર ટેકરા-વાલોડ) વિસ્તારમાં રહેતો શખ્સ શાહીદ શેખ ને કમીશન આપતો હોવાનું જાણવા મળ્યું હતું,પકડાયેલા જુગારી પાસેથી મળી આવેલ ફોનમાં તપાસ કરતા એક વોટ્સઅપ ગૃપમાં વરલી મટકાના અંકો લખેલા મળી આવ્યા હતા,ગૃપમાં જુગાર રમનાર શખ્સોના મોબાઈલ નંબરોના આધારે તપાસ કરતા અતુલભાઈ (રહે-બારડોલી) મુકલા (રહે,શિકેર) નાનકો (રહે,કણજોડ) રસીદ (રહે,પાદરફળિયું-વાલોડ) ના હોવાનું જાણવા મળતા મુખ્ય સુત્રધાર સિકંદર શેખ સહિત પાંચ જણાને પોલીસે વોંટેડ જાહેર કરવામાં આવ્યા છે.પકડાયેલા જુગારી પાસેથી રોકડ રૂપિયા 72,900/-,અને એક મોબાઈલ ફોન જેની કિંમત રૂ.10,000/-,તેમજ એક નંબર પ્લેટ વગરની બ્લ્યુ કલર-માઈસ્ટ્રો ગાડી જેની કિંમત રૂ.35,000/-,મળી કુલ રૂપિયા 1,17,900/-નો મુદ્દામાલ જપ્ત કરવામાં આવ્યો હતો.બનાવ અંગે પોલીસે ગુનો નોંધી આગળની કાર્યવાહી હાથ ધરી છે.